سەڎان جۋانۍ و ژەنۍ جە ۋەران ۋەر بە گۆشەگیری دژوارو سەرو ڕابەرو گەلوو کورڎی عەبدوڵا ئۆجالانی مەنتیقەو شێرانێی کۆبانێنە ڕاپیمایشا ئەنجامدا.
جە ڕاپیماکەینە ۋێنەکۍ رابەرو گەلوو کورڎی و ئاڵاکۍ ژەنا گەنجی و گەنجا شۆڕشگێڵی بەرزکریېۋە. ڕاپیماکەی جە ئەنجومەنو مەنتیقەو شێرانێیوە دەسشپنەکەرڎ و حەتا ئەنجومەنو خانەواڎەو گەشمەرڎا شێرانۍی ۋەردەوام بۍ.
جە ڕاپیماکەینە بۍ مرڎای و سەرەمڕە دروشمەکۍ 'بۍ سەرۆکی ژیای مەبۊ' و 'بژیۋۊ مدرامانو ئیمراڵی' ۋچیېۋە.
دماو دەیەقېۋە بێدەنگی پۍ رێزگرتەی جە گیانو گەشمەرڎا ئەنڎامەو ئەنجومەنو ژەنا گەنجی جە مەنتیقەو شێرانېی نەجاحە ئیبرامە قسېش کەرڎۍ و ۋاتش، "ئێمە بە رۆحو ژەنا گۆشەگیری دلېنەبەرمۍ و رابەر ئاپۆی ئازاڎ کەرمۍ".
ڕاپیماکەی بە ۋاتەیۊ دروشمەکا دمایش پنە ئاما.
هـ . ش
